01/04/2016 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Delegación de competencias na Deputación da Coruña para prestarlle servizos de control financeiro ao Concello de Boqueixón

ACEPTACIÓN DA DELEGACIÓN DE COMPETENCIAS PARA PRESTAR SERVICIOS DE CONTROL FINANCEIRO AO CONCELLO DE BOQUEIXÓN O Pleno da Deputación Provincial da Coruña, na sesión ordinaria do 30 de decembro do ano 2015 adoptou o acordo de aceptar a delegación de competencias para prestarlle servizos de control financeiro ao Concello de Boqueixón. Do citado acordo procedeuse a súa exposición pública no BOP e no DOGA e tralo certificado do secretario provincial emitido o vinte e dous de marzo de dous mil dezaseis de non terse presentado alegacións, procédese a publicar o seu texto íntegro no BOP da Coruña, para xeral coñecemento. “PRIMEIRO.–Aceptar a delegación do exercicio das funcións de control financeiro sobre as subvencións pagadas en tódolos exercicios pechados, iniciándose dito control sobre as pagadas a partir do 01/01/2012. SEGUNDO.–Aceptar a delegación da instrución e resolución dos expedientes de reintegro e sancionadores derivados dos informes de control financeiro que se emitan en virtude da delegación anterior, así como a liquidación e recadación, tanto en período voluntario coma en executivo dos ingresos de dereito público resultantes. Para este efecto, resultarán tamén de aplicación a esta delegación as bases para a prestación de servizos tributarios aos concellos da provincia. TERCEIRO.–Aceptar a delegación para que a Intervención emita informes de control financeiro sobre os seguintes servizos públicos, xestionados indirectamente mediante concesión administrativa: – Contrato de xestión do servizo de abastecemento de auga. – Contrato de xestión do servizo de sumidoiros e das fosas sépticas e mini depuradoras de augas residuais. CUARTO.–Non aceptar as seguintes delegacións por non axustarse ás Bases para a prestación de servizos de control financeiro aos concellos de menos de 5.000 habitantes por ser contratos de servizos e non contratos de xestión, os seguintes: – Contrato do servizo de conservación, reparación e mantemento do alumeado público de Boqueixón. – Contrato do servizo de axuda no fogar. QUINTO.–A vixencia das delegacións aceptadas no ámbito do control financeiro dos servizos públicos en xestión indirecta entrará en vigor trala publicación do correspondente acordo e deberá manterse como mínimo durante dous anos, prazo que poderá prorrogarse tacitamente por períodos iguais conforme o establecido na base oitava das bases de delegación. No caso de que algún servizo deixe de ser xestionado de maneira indirecta, a delegación non se entenderá producida tacitamente a esa nova forma de xestión. SEXTO.–Ao non se presentaren reclamacións durante o período de exposición pública enténdese aprobado definitivamente. SÉTIMO.–A delegación das competencias entrará en vigor unha vez sexa publicado o acordo definitivo no Boletín Oficial da Provincia, e o seu exercicio levarase a cabo nos termos establecidos nas bases para a prestación de servizos de control financeiro aos concellos de menos de 5.000 habitantes da provincia, aprobadas para o efecto por esta Deputación Provincial.” A Coruña, 23 de marzo do 2016. O presidente O secretario Valentín González Formoso José Luis Almau Supervía